Číslo zmluvy: SNM-....-ZOD-2022/.......

NÁVRH

**Zmluva o dielo a licenčná zmluva**

# uzatvorená podľa ustanovení § 536 a nasl., § 269 ods. 1, ods. 2 zákona č. 513/1991 Zb. Obchodný zákonník v znení neskorších predpisov (ďalej aj ako „Obchodný zákonník“), § 91,§ 65 a nasl. zákona č. 185/2015 Z. z. Autorský zákon v znení neskorších predpisov v spojení s § 117 zákona č. 343/2015 Z. z.o verejnom obstarávaní a o zmene a doplnení niektorých zákonov v znení neskorších predpisov(ďalej len „Zmluva“)

medzi zmluvnými stranami:

**Objednávateľ:**

Názov: **Slovenské národné múzeum**

oprávnené konať na základe rozhodnutia Ministerstva kultúry Slovenskej republiky č. MK-4541/2017-110/15225 zo dňa 10. októbra 2017 o vydaní úplného znenia zriaďovacej listiny Slovenského národného múzea vydanej rozhodnutím Ministerstva kultúry Slovenskej republiky o vydaní zriaďovacej listiny Slovenského národného múzea č. MK-1062/2002-1 z 1. júla 2002 a rozhodnutia Ministerstva kultúry Slovenskej republiky č. MK-2493/2019-110/3868 zo dňa 14. marca 2019 o zmene a doplnení zriaďovacej listiny Slovenského národného múzea.

Sídlo: Vajanského nábrežie 2, P.O.BOX 13, 810 06Bratislava 16

Štatutárny zástupca: Mgr. Branislav Panis, generálny riaditeľ

Organizačný útvar: Slovenské národné múzeum – Hudobné múzeum v Bratislave

sídlom Žižkova 18, 811 02 Bratislava

Zamestnanec oprávnený konať

a rozhodovať vo veciach

a) zmluvných: PhDr. Edita Bugalová, PhD.,

riaditeľka SNM – Hudobné múzeum v Bratislava

b) plat.podmienok a fakturácie: Ing. Dana Slobodová – projektová manažérka

Právna forma: Štátna príspevková organizácia

Bankové spojenie: Štátna pokladnica

Číslo účtu/IBAN: SK5881800000007000243821

BIC: SPSRSKBA Štátna pokladnica

IČO: 00164721

DIČ: 2020603068

IČ DPH: SK 2020603068

Fakturačná adresa: Slovenské národné múzeum, Vajanského nábrežie 2,

P.O.BOX 13, 810 06 Bratislava 16

(ďalej len „Objednávateľ“)

a

**Zhotoviteľ:**

Obchodné meno:

Sídlo:

Zastúpený:

IČO:

IČ DPH:

Zápis:

Bankové spojenie:

IBAN:

Kontaktné údaje:

(ďalej ako „Zhotoviteľ“)

(Objednávateľ a Zhotoviteľ ďalej spolu aj ako „Zmluvné strany“, jednotlivo ako „Zmluvná strana“)

**Článok 1.**

**Úvodné ustanovenie**

1. Táto Zmluva sa uzatvára v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

**Článok 2.**

**Predmet Zmluvy**

2.1 Predmetom Zmluvy je Vypracovanie aktualizácie projektovej dokumentácie Obnovy areálu a kaštieľa Dolná Krupá v rámci projektu "Poklady strednej Európy. Kultúra, príroda, hudba" financovaného z programu spolupráce INTERREG V-A SK-AT 2014-2020podľa podmienok upravených touto Zmluvou.

* 1. Zhotoviteľ sa v súlade s touto Zmluvou a výzvou na predkladanie ponúk s jej prílohami zaväzuje riadne a včas vytvoriť a odovzdať pre Objednávateľa dielo v rozsahu a za podmienok dohodnutých v tejto Zmluve: Aktualizácia  projektovej dokumentácie Obnovy areálu a kaštieľa Dolná Krupá (ďalej aj ako „projektová dokumentácia“ alebo „ PD“) v rámci projektu "Poklady strednej Európy. Kultúra, príroda, hudba" spolu s výkazom výmer  s ohľadom na jestvujúci stav rozostavanosti a doplnením o vykonanie prác, zistených počas realizácie predchádzajúcej rekonštrukcie vrátane výkonu autorského dohľadu (ďalej aj ako „dielo“). Projektová dokumentácia bude použitá ako podklad pre ukončenie stavebných prác obnovy areálu a kaštieľa v Dolnej Krupej, ktoré sú realizované v rámci projektu, financovaného z programu cezhraničnej spolupráce INTERREG V-A SK-AT 2014-2020. Obsahom projektovej dokumentácie budú všetky pôvodné profesie spoločne s vypracovaným rozpočtom v nadväznosti na aktuálnu cenovú úroveň v stavebníctve. Obsahom úprav budú aj zistenia, odporúčané Krajským pamiatkovým úradom Trnava.
  2. Zhotoviteľ sa zaväzuje vytvoriť a dodať pre Objednávateľa dielo vo vlastnom mene, na vlastnú zodpovednosť, na vlastné náklady, s odbornou starostlivosťou, riadne a včas. Pri jeho realizácii bude postupovať podľa požiadaviek a pokynov Objednávateľa a prípadných požiadaviek verejnoprávnych orgánov a organizácií, v súlade s touto Zmluvou a príslušnými všeobecne záväznými právnymi predpismi najmä zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákonom č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov ako aj platnými technickými a hygienickými normami vzťahujúcimi sa na dielo.
  3. Zhotoviteľ vykoná pre Objednávateľa odborný autorský dohľad (ďalej len „OAD“) v rozsahu a podmienok podľa tejto Zmluvy. Zhotoviteľ sa zaväzuje vykonať OAD na svoje náklady a na svoje nebezpečenstvo v dojednanom termíne podľa pokynov Objednávateľa, STN, EN, všeobecne záväzných právnych predpisov a v súlade so zákonom č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov.
  4. Ak Zhotoviteľ zabezpečuje vytvorenie diela prostredníctvom tretích osôb, zodpovedá Objednávateľovi akoby dielo vykonával sám.
  5. Objednávateľ sa zaväzuje zaplatiť Zhotoviteľovi za riadne a včas vytvorené dodané dielo vrátane výkonu OAD dohodnutú zmluvnú cenu uvedenú v Článku 3 tejto Zmluvy podľa podmienok dohodnutých v tejto Zmluve.
  6. Dielo je vykonané jeho riadnym vypracovaním a odovzdaním Objednávateľovi vrátane poskytnutia OAD v termínoch podľa tejto Zmluvy. Zhotoviteľ sa zaväzuje pri plnení predmetu Zmluvy postupovať s odbornou starostlivosťou, podľa všeobecne záväzných právnych predpisov, platných technických noriem vzťahujúcich sa na predmet plnenia Zmluvy (STN a EN), podľa podmienok tejto Zmluvy, v súlade s rozhodnutiami a vyjadreniami príslušných orgánov verejnej správy, s pokynmi Objednávateľa, dohodami oprávnených zástupcov zmluvných strán.
  7. Všetka dokumentácia, doklady, dokumenty, budú vypracované v slovenskom jazyku.
  8. Zhotoviteľ vyhlasuje, že sa zoznámil s rozsahom a povahou predmetu Zmluvy, že sú mu známe technické, kvalitatívne, kvantitatívne a iné podmienky realizácie Zmluvy, a že disponuje technickým, materiálnym vybavením a personálnymi kapacitami, odbornými znalosťami, oprávneniami, povoleniami, ktoré sú potrebné k riadnemu dodaniu predmetu Zmluvy a predmet Zmluvy vykoná osobami odborne spôsobilými v zmysle platnej a účinnej legislatívy SR.

**Článok 3.**

**Zmluvná cena**

1. Zmluvná cena za dielo špecifikované v Článku 2. tejto Zmluvy je výsledkom postupu verejného obstarávania podľa Článku 1. tejto Zmluvy a je stanovená dohodou v zmysle zákona Národnej rady Slovenskej republiky č. 18/1996 Z .z. o cenách v znení neskorších predpisov, pričom sa považuje za cenu maximálne platnú počas doby trvania Zmluvy. Zmluvná cena je stanovená nasledovne:

3.1.1 Cena za projektovú dokumentáciu:

cena bez DPH \_\_\_\_\_\_,- EUR

výška DPH \_\_\_\_\_\_,- EUR

cena s DPH \_\_\_\_\_\_,- EUR

slovom

* + 1. Cena za výkon OAD:

cena bez DPH/ 1 hodina \_\_\_\_\_\_,- EUR

výška DPH \_\_\_\_\_\_,- EUR

cena s DPH/ 1 hodina \_\_\_\_\_\_,- EUR

slovom

celkový rozsah hodín výkonu OAD : ....... hodín.

cena bez DPH/ za celkový rozsah hodín výkonu OAD \_\_\_\_\_\_,- EUR

výška DPH \_\_\_\_\_\_,- EUR

cena s DPH/ za celkový rozsah hodín výkonu OAD \_\_\_\_\_\_,- EUR

slovom

1. Cena za OAD je tvorená súčinom hodinovej sadzby za OAD a skutočne vykonaným počtom hodín OAD písomne odsúhlasených Objednávateľom.
2. Zmluvná cena za riadne a včas vytvorené a dodané dielo bude uhradená zo štátneho rozpočtu a programu cezhraničnej spolupráce INTERREG V-A SK-AT 2014-2020v rámci projektu „Poklady strednej Európy. Kultúra, príroda, hudba.“
3. Zmluvná cena uvedená v bode 3.1. tohto článku Zmluvy je konečná a zahŕňa všetky výdavky Zhotoviteľa spojené s vytvorením a dodaním diela,vysporiadaním majetkových práv k dielu ako aj  iné náklady s dielom spojené a udelenie licencie podľa Článku 11. tejto Zmluvy.
4. Ak Zhotoviteľ nie je platiteľom DPH a počas trvania Zmluvy sa stane platiteľom DPH, táto skutočnosť nebude mať vplyv na zvýšenie dohodnutej Zmluvnej ceny.

**Článok 4.**

**Čas a miesto plnenia**

1. Táto Zmluva sa uzatvára na dobu určitú. Zmluvné strany dohodli nasledovné termíny plnenia:

4.1.1 začatie realizácie diela najneskôr do 5 dní odo dňa nadobudnutia účinnosti tejto Zmluvy,

4.1.2 dodanie vypracovanej kompletnej projektovej dokumentácie spolu s naceneným výkazom výmer do 28.12.2022

4.1.3 výkon OAD počas doby realizácie stavby odo dňa odovzdania staveniska dodávateľovi stavby do kolaudácie stavby a odstránenia všetkých prípadných vád uvedených v kolaudačnom rozhodnutí

1. Zmluvné termíny uvedené v bode 4.1 sú termíny najneskoršie prípustné a neprekročiteľné s výnimkou:

4.2.1 vyššej moci ako napr. neočakávané prírodné a iné javy,

4.2.2 v prípade zmien v rozsahu plnenia podľa pokynov Objednávateľa,

4.2.3 vydania príkazov a zákazov vládnych alebo miestnych správnych orgánov alebo zmenou vyvolanou Európsku komisiou, ak neboli vyvolané situáciou u Objednávateľa.

1. Zmluvné termíny v zmysle bodu 4.1, ktoré boli predĺžené z dôvodov uvedených v bode 4.2.1 a 4.2.3 sa predĺžia iba o lehotu, počas ktorej Zhotoviteľ preukázateľne nemohol pokračovať v prácach a podľa bodu 4.2.2 o lehotu, ktorá bola dohodnutá v dodatku k tejto Zmluve.
2. Miestom odovzdania diela je Slovenské národné múzeum, Vajanského nábrežie 2, Bratislava. Dielo bude prevzaté na základe preberacieho protokolu podľa prílohy č. 1 tejto Zmluvy, ktorý podpíše Zhotoviteľ a zodpovedný zamestnanec Objednávateľa. Dňom podpísania preberacieho protokolu Objednávateľom prechádza vlastníctvo k predmetu Zmluvy – k PD na Objednávateľa.

**Článok 5.**

**Výstupy**

1. Zhotoviteľ sa zaväzuje odovzdať Objednávateľovi vypracovanú projektovú dokumentáciu spolu s rozpočtom výkaz výmer , ktorý bude ocenený položkami obsiahnutými v cenníkoch stavebných prác .......... v aktuálnej cenovej úrovni:

v tlačenej forme: 8 vyhotovení,

v digitálnej forme: 2x na dátovom médiu: napr. USB kľúč, DVD, externý disk

textová časť ( formát \*.doc, príp. \*.docx, príp. \*.rtf)

výkresová časť ( formát \*.pdf a súčasne \*. DWG)

rozpočtová časť v tabuľke so zadanými vzorcami v rozpočte ako aj vo výkaze výmer pre potreby ďalších úprav (formát \*XLS, príp. \*.xlsx).

1. Pokiaľ v priebehu spracovania projektovej dokumentácie príp. v priebehu realizácie stavby dohody medzi Zmluvnými stranami , resp. požiadavky Objednávateľa na naviac práce budú mať vplyv na cenu a termín plnenia Zmluvy, Objednávateľ je oprávnený upraviť dodatkom k tejto Zmluve cenu a termín plnenia vo väzbe na zmenu predmetu plnenia. Pre ocenenie zmien bude použitý sadzobník……
2. Spôsob odovzdania a prevzatia projektovej dokumentácie – v sídle Objednávateľa, osobne Zhotoviteľom projektovej dokumentácie a zodpovedným zástupcom Objednávateľa so súčasným potvrdením prevzatia Protokolom o odovzdaní a prevzatí podpísanom oboma Zmluvnými stranami. Objednávateľ je oprávnený projektovú dokumentáciu pred jej prevzatím skontrolovať a odmietnuť jej prevzatie, ak bude vykazovať vady.
3. Zhotoviteľ sa zaväzuje, že v projektovej dokumentácii sa technické požiadavky nebudú odvolávať na konkrétneho výrobcu, obchodné označenie, oblasť alebo miesto pôvodu alebo výroby tovarov, ak si to nevyžaduje predmet plnenia. Takýto odkaz možno použiť len vtedy, ak nemožno predmet plnenia opísať dostatočne presne a zrozumiteľne a takýto odkaz musí byť doplnený slovami „alebo ekvivalentný“.
4. Výkaz výmer musí predstavovať skutočný rozsah Objednávateľom požadovaných prác a musí byť v plnom rozsahu v súlade s ostatnou predloženou projektovou dokumentáciou a to výkresovou časťou, technickou správou a inými časťami projektovej dokumentácie. Zhotoviteľ zodpovedá v plnom rozsahu za komplexnosť výkazu výmer, ktorý odovzdal Objednávateľovi.
5. Zhotoviteľ sa zaväzuje, že všetky stavebné výrobky a materiály navrhované v projektovej dokumentácii spĺňajú vlastnosti stanovené zákonom č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a technické požiadavky na protipožiarnu bezpečnosť pri výstavbe a pri užívaní stavieb podľa vyhlášky MV SR č. 94/2004 Z. z. ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb v znení jej neskorších zmien a doplnení**.**
6. Projektová dokumentácia musí byť vyhotovená v súlade s platnou legislatívou, najmä so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhláškou MŽP SR č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby  užívané osobami s obmedzenou schopnosťou pohybu a orientácie, v zmysle platných STN a EN a v súlade s vyjadreniami a rozhodnutiami príslušných orgánov na úseku pamiatkovej ochrany.
7. Zhotoviteľ zodpovedá za vypracovanie projektovej dokumentácie, za hospodárnosť využitia verejných investícií a úplnosť všetkých písomností. Zhotoviteľ zodpovedá za úplnosť a správnosť projektovej dokumentácie a jeho realizovateľnosť.
8. Výkon a rozsah OAD- odborného autorského dohľadu bude v maximálnom  rozsahu ...... hodín a bude sa vykonávať formou občasného autorského dohľadu ~~podľa aktuálneho sadzobníka .........,~~ minimálne však v tomto rozsahu:
   * 1. dohľad nad dodržaním projektovej dokumentácie („PD“),
     2. sledovanie postupu výstavby z technického hľadiska a z hľadiska časového plánu výstavby,
     3. posudzovanie návrhov dodávateľa stavby na zmeny a odchýlky oproti PD z pohľadu dodržania technicko-ekonomických parametrov stavby, dodržania lehôt výstavby, pripadne ďalších ukazovateľov,
     4. vyjadrenia k požiadavkám o väčšie množstvo výrobkov a výkonov oproti PD,
     5. v prípade, že skutkový stav nezodpovedá predpokladom v PD, navrhovanie technického riešenia vyvolanej zmeny a zúčastňovanie sa pri jej odsúhlasovaní,
     6. zaujímanie stanoviska s vysvetlením a návrhom riešenia k prípadným vadám PD pri realizácii stavby,
     7. poskytovať vysvetlenia potrebné na vypracovanie dokumentácie na realizáciu stavby,
     8. vyjadrovať sa k návrhom dodávateľa stavby na práce nad rozsah projektovej dokumentácie na realizáciu prác (naviac práce), zúčastňovať sa pri ich odsúhlasovaní,
     9. na požiadanie Objednávateľa k ukončeniu stavby, prípadne stavebného objektu, predložiť stanovisko z pohľadu OAD, a to do 5 dní od doručenia výzvy na jeho predloženie,
     10. na výzvu Objednávateľa alebo z podmienok vyplývajúcich zo spracovanej a schválenej PD zúčastniť sa na kontrole a preberaní stavebných konštrukcií, resp. konštrukčných prvkov, ktoré sú rozhodujúce pri realizácii stavby,
     11. prípade, ak je v projektovej dokumentácií podmienka/požiadavka na účasť OAD na kontrolu prác, ktoré budú zakryté, alebo sa stanú neprístupné, zúčastňovať sa kontroly a preverenia týchto prác vrátane zápisu do stavebného denníka,
     12. účasť na kontrolných dňoch počas realizácie stavby podľa výzvy Objednávateľa,
     13. účasť na odovzdaní a prevzatí stavby alebo jej časti,
     14. účasť na kolaudačnom konaní vrátane kontroly odstraňovania vád uvedených v kolaudačnom rozhodnutí,
     15. informovanie Objednávateľa bezodkladne najneskôr do 3 dní od zistenia, písomnou formou o zisteniach o nedodržaní PD, právnych predpisov a technických noriem,
     16. počet vykonaných hodín sa bude dokladovať výkazom prác na podklade zápisov do stavebného denníka,
     17. súčasťou výkonu OAD je spolupráca s dodávateľom stavby pri vypracovaní kontrolného a skúšobného plánu verejnej práce a spracovanie plánu užívania verejnej práce tak, aby počas jej užívania nedošlo k ohrozeniu osôb, majetku alebo jej poškodeniu, prípadne k predčasnému opotrebovaniu; podľa §12 ods. 1 písm. a) bod 3. a bod 6. Zákona č. 254/1998 Z. z.o verejných prácach v znení neskorších predpisov. Zhotoviteľ je povinný činnosti podľa tohto bodu poskytnúť do 7 dní odo dňa doručenia výzvy na plnenie od Objednávateľa,
     18. Objednávateľ je oprávnený požadovať od Zhotoviteľa predloženie správy o výsledku OAD, ktorá zahŕňa všetky zistenia pri výkone OAD počas realizácie stavby, ako aj po jej dokončení, zdokladované v súhrne príslušnou dokumentáciou. Zhotoviteľ sa zaväzuje vypracovať a dodať správu do 5 dní odo dňa doručenia výzvy na jej dodanie,
     19. Zhotoviteľ sa zaväzuje vykonávať OAD priebežne počas realizácie stavebných prác, odstraňovania kolaudačných vád podľa, potreby na základe výzvy Objednávateľa doručenej Zhotoviteľovi v elektronickej forme (ďalej len „Výzva na OAD“). Vo Výzve na OAD Objednávateľ určí Zhotoviteľovi termín výkonu OAD, pričom Výzvu na OAD Objednávateľ doručí Zhotoviteľovi najmenej 3 dni pred navrhovaným termínom výkonu OAD. V prípade, ak sa Zhotoviteľ nemôže dostaviť na výkon OAD v termíne navrhnutom Objednávateľom vo Výzve na OAD, Zhotoviteľ je oprávnený navrhnúť Objednávateľovi iný termín výkonu OAD a to tak, aby sa výkon OAD uskutočnil najneskôr do 48 hodín od pôvodne navrhovaného termínu OAD.

**Článok 6.**

**Platobné podmienky a fakturácia**

1. Objednávateľ neposkytne Zhotoviteľovi žiadny preddavok.
2. Zmluvná cena za projektovú dokumentáciu bude Objednávateľom uhradená po jej odovzdaní Zhotoviteľom a prevzatí Objednávateľom  na základe predloženej faktúry, ktorej súčasťou je Zmluvnými stranami podpísaný preberací protokol podľa Prílohy č. 1 tejto Zmluvy.
3. Zhotoviteľ vystaví faktúry za výkon OAD nasledovne:

- faktúry za výkon OAD bude Zhotoviteľ vystavovať na základe Objednávateľom písomne odsúhlaseného výkazu prác OAD po fakturácii dodávateľa stavby, odsúhlasený výkaz prác bude prílohou faktúry,

- konečnú faktúru za výkon OAD Zhotoviteľ vystaví po nadobudnutí právoplatnosti kolaudačného rozhodnutia v prípade vád stavby, po ich odstránení.

1. Lehota splatnosti faktúry je 15dní odo dňa jej doručenia Objednávateľovi.
2. Faktúra musí obsahovať údaje v zmysle ustanovenia § 3a ods. 1 zákona č. 513/1991 Zb. Obchodný zákonník v znení neskorších predpisov a bude predkladaná v štyroch vyhotoveniach. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra Zhotoviteľovi vrátená. Zhotoviteľ je povinný predložiť novú faktúru, v takom prípade sa bude lehota splatnosti faktúry odvíjať od termínu predloženia novej faktúry. Objednávateľ nie je v omeškaní s úhradou faktúry po dobu, kým mu nebola doručená nová opravená faktúra.
   1. Faktúra musí ďalej obsahovať všetky náležitosti uvedené v § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov a okrem toho musí obsahovať najmä:

* názov programu = INTERREG V-A-SK-AT 2014 - 2020
* názov projektu =Poklady strednej Európy. Kultúra, príroda, hudba. Treasures
* číslo a názov zmluvy,
* označenie faktúry a jej číslo,
* špecifikácia platby (názov banky Zhotoviteľa),
* číslo účtu Zhotoviteľa v tvare IBAN,
* čiastku k úhrade spolu,
* splatnosť faktúry (15 dní),
* pečiatka a podpis oprávnenej osoby Zhotoviteľa,
* dátum doručenia dokladu Objednávateľovi (odtlačok pečiatky podateľne Objednávateľa)

a bude predkladaná v štyroch vyhotoveniach.

* 1. Podpísaný preberací protokol podľa prílohy č. 1 tejto Zmluvy je neoddeliteľnou súčasťou faktúry za PD a musí byť potvrdený oboma Zmluvnými stranami (Objednávateľ/Zhotoviteľ) a musí obsahovať špecifikáciu vykonaného diela, cenu diela a samostatne DPH.
  2. Faktúra bude uhradená bezhotovostným bankovým prevodom v prospech účtu Zhotoviteľa. Faktúra sa považuje za zaplatenú dňom odpísania fakturovanej sumy z účtu Objednávateľa.
  3. Objednávateľ si vyhradzuje právo neprevziať dielo, ak dielo nezodpovedá dohodnutej kvalite a podmienkam dohodnutým podľa tejto Zmluvy.

**Článok 7.**

**Práva a povinnosti Zmluvných strán**

1. Objednávateľ sa zaväzuje, že počas vykonávania diela poskytne Zhotoviteľovi potrebnú súčinnosť, spočívajúcu najmä v poskytnutí doplňujúcich údajov, spresnení, podkladov, vyjadrení a stanovísk, ktoré sú potrebné pre vykonanie diela. Objednávateľ umožní Zhotoviteľovi prístup do priestorov, ktoré budú predmetom diela a to na základe jeho žiadosti, ktorú doručí Objednávateľovi v primeranom časovom predstihu.
2. Objednávateľ je oprávnený dielo (jednotlivé časti diela) priebežne kontrolovať. Zhotoviteľ je povinný kontrolu Objednávateľovi umožniť.
3. Zhotoviteľ sa zaväzuje dodať Objednávateľovi dielo riadne, bez vád v dohodnutom čase a podľa podmienok stanovených touto Zmluvou.
4. Zhotoviteľ ručí za to, že dielo v zmysle Článku 2. tejto Zmluvy má v dobe prevzatia Zmluvne dohodnuté vlastnosti a zodpovedá požiadavkám Objednávateľa.
5. Výstupy podľa Článku 5. tejto Zmluvy budú vyhotovené v slovenskom jazyku v súlade so zadaním a odovzdané Objednávateľovi riadne a včas v zmysle ustanovení tejto Zmluvy.
6. Zhotoviteľ vyhlasuje, že zodpovedný projektant Zhotoviteľa má uzatvorenú poistnú zmluvu, zahŕňajúcu poistenie zodpovednosti za škodu spôsobenú pri výkone odborných činností tvoriacich predmet plnenia tejto Zmluvy. Zhotoviteľ je povinný predložiť Objednávateľovi dôkaz o uzatvorení poistnej zmluvy najneskôr v deň nasledujúci po dni nadobudnutia účinnosti tejto Zmluvy, inak je Objednávateľ oprávnený od Zmluvy odstúpiť.
7. Zhotoviteľ nesmie bez súhlasu Objednávateľa poskytnúť akékoľvek výsledky, ani čiastkové výsledky diela iným subjektom, ak sa s Objednávateľom písomne nedohodne inak.
8. Zhotoviteľ je povinný bezodkladne informovať Objednávateľa o všetkých skutočnostiach, ktoré majú alebo by mohli mať vplyv na zmenu pokynov Objednávateľa.
9. V prípade, ak Zhotoviteľ v rámci verejného obstarávania využil na preukázanie technickej alebo odbornej spôsobilosti kapacity inej osoby alebo vlastného zamestnanca, je povinný skutočne využívať tieto kapacity inej osoby alebo vlastného zamestnanca pri realizácii predmetu Zmluvy a to počas celej doby trvania tejto Zmluvy. Počas trvania Zmluvy je Zhotoviteľ oprávnený zmeniť subdodávateľa uvedeného v Prílohe č. 3 tejto Zmluvy výlučne na základe dodatku k tejto Zmluve.
10. Zhotoviteľ je povinný bezodkladne oznámiť Objednávateľovi akúkoľvek zmenu údajov o subdodávateľovi. V prípade zmeny/doplnenia subdodávateľa počas trvania Zmluvy, je Zhotoviteľ povinný Objednávateľovi najneskôr v deň, ktorý predchádza dňu, v ktorom má zmena subdodávateľa nastať, predložiť písomné oznámenie o zmene subdodávateľa, ktoré bude obsahovať minimálne: podiel plnenia v percentách, ktorý má v úmysle zadať tretím osobám, navrhovaných nových subdodávateľov (vrátane údajov o osobe oprávnenej konať za príslušného subdodávateľa v rozsahu meno a priezvisko, adresa pobytu, dátum narodenia), predmety plnenia. Nový subdodávateľ musí spĺňať spĺňa podmienky účasti týkajúce sa osobného postavenia a neexistencie na vylúčenie po podľa ZVO.
11. Zhotoviteľ zodpovedá za vady diela v zmysle príslušných ustanovení Obchodného zákonníka. Zhotoviteľ zodpovedá za vady, ktoré má dielo alebo ktorákoľvek jeho časť v čase jeho riadneho odovzdania a prevzatia Objednávateľom a za vady, ktoré sa vyskytnú v záručnej dobe.
12. Po prevzatí predmetu Zmluvy/diela podľa Článku 2. tejto Zmluvy, má Objednávateľ právo na dodatočné bezplatné odstránenie vád diela, ktoré po ich zistení bezodkladne oznámi Zhotoviteľovi. V prípade, ak sú vady neodstrániteľné má Objednávateľ právo na odstúpenie od tejto Zmluvy (príp. časti Zmluvy), alebo má právo žiadať primeranú zľavu z ceny diela. Výber a uplatnenie práv Objednávateľa zo zodpovednosti zhotoviteľa za vady diela závisí od vôle Objednávateľa. Zodpovednosť Zhotoviteľa za prípadnú škodu spôsobenú vadou diela nie je uvedenými právami Objednávateľa dotknutá.
13. Zhotoviteľ sa zaväzuje odstrániť vadu diela, ktorá sa stane zjavnou v záručnej dobe. Zhotoviteľ vady diela, za ktoré zodpovedá odstráni bezplatne a bez zbytočného odkladu, najneskôr v lehote do 10 dní odo dňa ich oznámenia.
14. Záručná doba na PD je 60 mesiacov a začína plynúť dňom nasledujúcim po dni, v ktorom bol Preberací protokol podľa Prílohy č. 1 tejto Zmluvy podpísaný Zmluvnými stranami. Záručná doba na časť diela v rozsahu OAD je 36 mesiacov odo dňa nadobudnutia právoplatnosti kolaudačného rozhodnutia o stavby.
15. Zhotoviteľ sa zaväzuje, že dielo umiestnené na dátovom médiu: napr. USB kľúč, DVD, externý disk bude po technickej stránke funkčné aj 12 mesiacov odo dňa jeho prevzatia Objednávateľom a bude možné ho používať.
16. Zhotoviteľ nezodpovedá za vady diela, ak tieto vady spôsobilo použitie vecí odovzdaných mu na spracovanie Objednávateľom v prípade, že Zhotoviteľ ani pri vynaložení odbornej starostlivosti nevhodnosť týchto vecí nemohol zistiť alebo na ne Objednávateľa upozornil a Objednávateľ na ich použití trval. Zhotoviteľ takisto nezodpovedá za vady spôsobené dodržaním nevhodných pokynov daných mu Objednávateľom, ak Zhotoviteľ na nevhodnosť týchto pokynov upozornil a Objednávateľ na ich dodržaní trval alebo ak Zhotoviteľ túto nevhodnosť ani pri vynaložení odbornej starostlivosti nemohol zistiť. Prípadné upozornenie na nevhodnosť a taktiež odpoveď na takéto upozornenie je potrebné vykonať vždy písomnou formou zápisom v stavebnom denníku alebo osobitným listom.
17. Ak Zhotoviteľ neodstráni vady (akúkoľvek vadu) v požadovanom termíne, alebo ak ich neodstráni správne, prípadne ich nezačne odstraňovať v dohodnutom termíne alebo je vzhľadom ku všetkým okolnostiam zrejmé, že vady v požadovanom termíne neodstráni, Objednávateľ je oprávnený odstrániť ich sám alebo dať ich odstrániť treťou osobou, a to na náklady Zhotoviteľa, pričom Zhotoviteľ sa výslovne zaväzuje a je povinný takto vynaložené náklady Objednávateľovi uhradiť a to do 14 dní odo dňa doručenia výzvy na uhradenie.
18. Uplatnením nárokov z vád diela nie sú dotknuté nároky Objednávateľa na náhradu škody alebo na zmluvnú pokutu. Zhotoviteľ zodpovedá Objednávateľovi za všetky rozdiely a vady diela vypracovaného Zhotoviteľom a skutočne nameranými hodnotami (rozdielne hodnoty vo výkaze výmer stavby, nesprávne použitá technológia) a hodnotami jednotlivých položiek rozpočtu odovzdaného Objednávateľovi.
19. Zhotoviteľ bez predchádzajúceho písomného súhlasu Objednávateľa nemá právo previesť práva a povinnosti z tejto Zmluvy na tretiu osobu. Zmluvné strany sa výslovne dohodli, že bez predchádzajúceho písomného súhlasu Objednávateľa nie je Zhotoviteľ oprávnený ani postúpiť akékoľvek pohľadávky tretej osobe, ktoré mu vznikli voči Objednávateľovi podľa alebo na základe tejto Zmluvy.
20. Zmluvné strany sa dohodli, že technické a odborné informácie, s ktorými počas plnenia predmetu Zmluvy prídu do styku, a o ktorých Zmluvné strany vyhlásia, že sú predmetom obchodného tajomstva, nebudú Zmluvnými stranami poskytnuté tretej osobe. Zhotoviteľ sa zaväzuje dodržiavať mlčanlivosť o skutočnostiach uvedených v tejto Zmluve ako i skutočnostiach, o ktorých sa Zhotoviteľ dozvedel pri plnení predmetu tejto Zmluvy ako i v súvislosti s plnením tejto Zmluvy. Poskytnúť skutočnosti v zmysle predchádzajúcej vety tretej osobe môžu Zmluvné strany iba po predchádzajúcom písomnom súhlase druhej Zmluvnej strany alebo v prípadoch, kedy takáto povinnosť vyplýva z platných právnych predpisov alebo z právoplatného rozhodnutia štátneho orgánu alebo správneho orgánu.
21. V prípade, ak Zhotoviteľ prevezme od Objednávateľa alebo v jeho mene od tretej osoby akékoľvek podklady, veci alebo dokumenty, je povinný tieto pre potreby Objednávateľa riadne uschovať po dobu zhotovovania diela. Najneskôr pri ukončení a odovzdaní celého diela je Zhotoviteľ povinný tieto podklady, veci a doklady odovzdať Objednávateľovi. Zhotoviteľ zodpovedá za všetku škodu, ktorá vznikne na vyššie uvedených podkladoch, veciach alebo dokumentoch ním prevzatých počas zhotovovania diela.

**Článok 8.**

**Zmluvné pokuty**

* 1. Objednávateľ je oprávnený požadovať od Zhotoviteľa zmluvnú pokutu vo výške 0,05 % zo zmluvnej ceny uvedenej v Článku 3. bod 3.1.1 bez DPH tejto Zmluvy za každý aj začatý deň omeškania, ak je Zhotoviteľ v omeškaní so splnením povinnosti odovzdať PD v termíne podľa Zmluvy.
  2. V prípade, ak sa Zhotoviteľ nedostaví na termín výkonu OAD určený podľa ustanovení tejto Zmluvy hoci bol na výkon OAD riadne vyzvaný, má Objednávateľ právo požadovať od Zhotoviteľa zaplatenie zmluvnej pokuty vo výške 200,- EUR za každé nesplnenie termínu výkonu OAD.
  3. Ak Zhotoviteľ neodstráni prípadné vady diela alebo jeho časti počas záručnej doby v lehote určenej podľa tejto Zmluvy, Objednávateľ je oprávnený od Zhoptovitľa požadovať zaplatenie zmluvnej pokuty vo výške 0,05 % z ceny diela uvedenej v Článku 3. bod 3.1.1 bez DPH denne za každú vadu a za každý deň omeškania až do ich riadneho odstránenia.
  4. V prípade, ak sa Zhotoviteľ nedodá Objednávateľovi výstupy z OAD v zmysle Zmluvy v termínoch v Zmluve uvedených,má Objednávateľ právo požadovať od Zhotoviteľa zaplatenie zmluvnej pokuty vo výške 200,- EUR za za každý aj začatý deň omeškania.
  5. Objednávateľ je oprávnený požadovať od Zhotoviteľa zaplatenie zmluvnej pokuty vo výške 10 % z obstarávacích nákladov projektových prác ( cena PD bez DPH) v prípade, ak zvýšenie obstarávacích nákladov realizačných prác stavby presiahne 5% z obstarávacích nákladov projektových prác v dôsledku vád a nedostatkov PD.
  6. V prípade porušenia akejkoľvek povinnosti Zhotoviteľom uvedenej v Článku 7. tejto Zmluvy je Objednávateľ oprávnený požadovať od Zhotoviteľa zmluvnú pokutu vo výške 0,02 % zo zmluvnej ceny uvedenej v Článku 3. bod 3.1.1bez DPH tejto Zmluvy za každé jedno porušenie*.*
  7. Zmluvné pokuty možno ukladať aj opakovane.
  8. V prípade omeškania Objednávateľa s úhradou peňažných záväzkov Zhotoviteľovi (úhrada faktúr) má Zhotoviteľ voči Objednávateľovi právo na zaplatenie úroku z omeškania z dlžnej sumy, a to vo výške podľa § 369 ods. 2 Obchodného zákonníka.
  9. Splnením záväzku Zhotoviteľa zaplatiť Objednávateľovi zmluvnú pokutu nezanikajú povinnosti Zhotoviteľa, plnenie ktorých je zabezpečené dohodou o zmluvnej pokute.
  10. Zmluvné strany vyhlasujú, že výška zmluvných pokút je primeraná, je v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností.
  11. Dohodou o zmluvnej pokute nie je dotknuté právo Zmluvných strán na náhradu škody. V prípade vzniku škody je ktorákoľvek zo Zmluvných strán oprávnená nárokovať si jej náhradu v plnej výške.
  12. Lehota splatnosti zmluvnej pokuty a úroku z omeškania podľa tohto článku Zmluvy je 14 dní odo dňa ich uplatnenia príslušnou Zmluvnou stranou.
  13. Zmluvné strany sa výslovne dohodli, že Objednávateľ je oprávnený započítať zmluvnú pokutu, náhradu škody či akúkoľvek inú peňažnú sankciu, či nároky Objednávateľa a to splatné, ako aj nesplatné uplatnené na základe tejto Zmluvy voči ktorejkoľvek peňažnej pohľadávke Zhotoviteľa voči Objednávateľovi.

**Článok 9.**

**Riešenie sporov**

* 1. V prípade sporov, ktoré nebude možné riešiť dohodou Zmluvných strán, požiada jedna zo Zmluvných strán o rozhodnutie príslušný všeobecný súd Slovenskej republiky.
  2. Spory Zmluvných strán neoprávňujú Zhotoviteľa pozastaviť plnenie predmetu Zmluvy.
  3. Zmluvný vzťah upravený touto Zmluvou sa riadi právnym poriadkom platným na území Slovenskej republiky. Prípadné spory Zmluvných strán vyplývajúce alebo súvisiace s touto Zmluvou je príslušný rozhodovať všeobecný súd Slovenskej republiky, rozhodným právom je právny poriadok Slovenskej republiky.

**Článok 10.**

**Ukončenie Zmluvy**

1. Táto Zmluva sa uzatvára na dobu určitú.
2. Túto Zmluvu je možné ukončiť pred uplynutím doby jej účinnosti nasledovne:

10.2.1 písomnou dohodou Zmluvných strán,

10.2.2 písomným odstúpením od Zmluvy

1. V prípade zániku Zmluvy dohodou Zmluvných strán, táto zaniká dňom uvedeným v tejto dohode (ďalej len „deň zániku Zmluvy dohodou“). V tejto dohode sa upravia aj vzájomné nároky Zmluvných strán vzniknuté z plnenia Zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
2. V prípade odstúpenia od Zmluvy sa Zmluvné strany budú riadiť ustanoveniami §344 a nasl. Obchodného zákonníka.
3. Zmluvná strana je oprávnená odstúpiť od Zmluvy podľa tohto článku Zmluvy. Zhotoviteľovi prináleží náhrada iba za skutočne vykonané dielo, resp. jeho časti. Odstúpenie Zmluvnej strany nadobúda účinnosť jeho doručením druhej Zmluvnej strane (ktorá svoju povinnosť porušila).
4. Za podstatné porušenie Zmluvy oprávňujúce Objednávateľa okamžite odstúpiť od tejto Zmluvy sa považuje:

10.6.1 nedodržanie pokynov Objednávateľa zo strany Zhotoviteľa , za predpokladu, že dotknutý pokyn má podstatný význam na realizáciu diela podľa tejto Zmluvy,

10.6.2 ak na miesto Zhotoviteľa vstúpi iná osoba následkom právneho nástupníctva,

10.6.3 podstatné omeškanie tzn. viac ako 10 dní s vykonaním a dodaním diela zo strany Zhotoviteľa, ak v Zmluve nie je uvedené inak,

10.6.4 ak nastanú právne skutočnosti majúce za následok zmenu v právnom postavení Zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene Zhotoviteľa) alebo akákoľvek zmena majúca priamy vplyv na plnenie zo strany Zhotoviteľa,

10.6.5 v prípade, ak sa preukáže, že Zhotoviteľ vykonal úkon, ktorý smeroval k prevodu zhotoviteľových záväzkov a pohľadávok z tejto Zmluvy na tretiu osobu,

10.6.6 ak Zhotoviteľ poruší alebo nesplní ktorékoľvek iné ustanovenie tejto Zmluvy a nápravu nevykoná ani v dodatočnej lehote 7dní na základe písomnej výzvy Objednávateľa,

10.6.7 počas účinnosti tejto Zmluvy stratí Zhotoviteľ príslušné podnikateľské oprávnenie, osvedčenie o odbornej spôsobilosti, prípadne iné oprávnenie nevyhnutné na poskytnutie činnosti podľa tejto Zmluvy,

10.6.8 v prípadoch ustanovených touto Zmluvou,

10.6.9 v prípadoch ustanovených právnymi predpismi SR.

1. Za podstatné porušenie Zmluvy oprávňujúce Zhotoviteľa okamžite odstúpiť od tejto Zmluvy sa považuje:
   * 1. ak Objednávateľ neuhradí cenu za zhotovenie diela ani do 30 dní po uplynutí lehoty splatnosti faktúry v zmysle tejto Zmluvy,
     2. ak Objednávateľ aj po písomnom upozornení Zhotoviteľa s poskytnutím dodatočnej primeranej lehoty , ktorá nesmie byť kratšia ako 3 dni a oznámením úmyslu odstúpiť od Zmluvy, neposkytne potrebnú súčinnosť podľa tejto Zmluvy.
2. Objednávateľ si vyhradzuje právo odstúpiť od tejto Zmluvy, ak:
   * 1. došlo k mimoriadnemu ukončeniu Zmluvy o poskytnutí NFP.
     2. nepridelenia finančných zdrojov.
   1. Objednávateľ si vyhradzuje právo odstúpiť od tejto zmluvy bez udania iného dôvodu v nadväznosti na doručenie výsledku správy z kontroly verejného obstarávania, ktorou poskytovateľ finančných prostriedkov neschválil predmetné verejné obstarávanie na predmet Zmluvy.
   2. Ukončením zmluvného vzťahu z tejto Zmluvy nie je dotknuté právo na náhradu škody a uplatnenia si zmluvnej pokuty za porušenie, ku ktorému došlo počas trvania Zmluvy. To sa netýka ustanovení, ktoré zostávajú v platnosti aj po uplynutí platnosti a účinnosti tejto Zmluvy.
   3. V prípade akéhokoľvek ukončenia Zmluvy nie je dotknutá platnosť a trvanie licenčných ustanovení tejto Zmluvy, ani práva a povinností z nich vyplývajúce a platnosť ustanovení týkajúcich sa a súvisiacich s ukončením zmluvného vzťahu.

**Článok 11.**

**Autorské práva a licenčné podmienky**

1. Zhotoviteľ touto Zmluvou udeľuje Objednávateľovi bezodplatnú, miestne a vecne neobmedzenú a výhradnú licenciu podľa príslušných ustanovení zákona č. 185/2015 Z. z. Autorský zákon v znení neskorších predpisov (ďalej „Autorský zákon“) na použitie diela alebo jeho častí dňom riadneho prevzatia diela (PD) Objednávateľom. Licenciu Zhotoviteľ udeľuje na dobu autorskoprávnej ochrany v zmysle § 32 ods. 1 Autorského zákona.
2. Zhotoviteľ udeľuje Objednávateľovi súhlas na akékoľvek použitie diela (najmä PD) vrátane jeho zmien počas realizácie stavby, obvyklým spôsobom, a to najmä na vyhotovenie rozmnoženín diela, spracovanie diela, zaradenie diela do súborného diela, spojenie diela s iným dielom, verejné rozširovanie originálu diela alebo rozmnoženiny diela, uvedenie diela na verejnosti, verejné vystavenie diela alebo jeho rozmnoženiny, zverejnenie diela alebo jeho rozmnoženiny akýmkoľvek spôsobom (vrátane verejnej prezentácie, uverejnenie v tlači, na webe a i.), použitie diela alebo jeho časti na vytvorenie nového diela, spracovanie ďalších stupňov projektovej dokumentácie, použitie najmä na účely predkladania diela v konaniach potrebných, smerujúcich alebo súvisiacich s realizáciou stavby, verejného obstarávania, použitie na propagáciu realizované akýmkoľvek spôsobom na realizáciu stavby a pre propagáciu stavby.
3. Pokiaľ budú autorské práva k dielu prináležať niekomu inému ako Zhotoviteľovi, potom Zhotoviteľ zabezpečí ku dňu odovzdania a prevzatia diela Zmluvnými stranami všetky práva a/alebo súhlasy, ktoré sú nevyhnutné k realizácii plnení podľa tohto článku Zmluvy.
4. Zhotoviteľ vyhlasuje, že podľa Autorského zákona je oprávnený udeliť Objednávateľovi výhradnú licenciu v zmysle tohto článku Zmluvy. Nepravdivosť tohto vyhlásenia Zhotoviteľa zakladá povinnosť náhrady škody podľa § 373 a nasl. Obchodného zákonníka.
   1. Zhotoviteľ ďalej vyhlasuje, že autorské práva k dielu nie sú / nebudú zaťažené inými právami tretích osôb, ktoré by bránili ich riadnemu použitiu Objednávateľom predpokladanými spôsobmi v zmysle ustanovení tejto Zmluvy, ani inými právnymi vadami. V prípade, že si tretia osoba uplatní nárok proti Objednávateľovi z titulu porušenia autorských práv, Zhotoviteľ sa zaväzuje nahradiť Objednávateľovi všetku škodu, ktorá vznikne Objednávateľovi v dôsledku uplatnenia nároku treťou osobou, a to v plnej výške.
   2. Objednávateľ nie je povinný výhradnú licenciu použiť.
   3. Zhotoviteľ výslovne súhlasí s udelením sublicencie v rozsahu licencie Objednávateľom tretej osobe.
   4. Zhotoviteľ výslovne súhlasí s postúpením licencie v rozsahu licencie Objednávateľom na tretiu osobu.
   5. Pre odstránenie všetkých pochybností, Zhotoviteľ odovzdaním diela (alebo jeho časti) a prevzatím Objednávateľom udeľuje Objednávateľovi bezodplatne neodvolateľný súhlas na úpravu a/alebo zmenu diela a to v rozsahu celého diela a akýmkoľvek spôsobom potrebným na dosiahnutie účelu vyplývajúceho z tejto Zmluvy a udelenej licencie.
   6. Zhotoviteľ vyhlasuje, že je oprávnený na udelenie súhlasu podľa tohto článku Zmluvy ; v prípade, že sa uvedené vyhlásenie ukáže ako nepravdivé je povinný Objednávateľovi poskytnúť všetku súčinnosť nevyhnutnú na ochranu práv a oprávnených záujmov Objednávateľa a nahradiť všetku škodu, ktorá týmto vznikne Objednávateľovi ako aj tretím osobám.
   7. V prípade, ak vznikne Zhotoviteľovi nárok na cenu iba za vykonanie niektorých z častí diela, Objednávateľ nadobudne bezodplatne licenciu v rozsahu a za podmienok , ako je uvedené v tomto článku Zmluvy, a to k vykonanej a odovzdanej príslušnej časti diela.
   8. Objednávateľ sa zaväzuje uvádzať obchodné meno Zhotoviteľa ako autora diela.
   9. Ustanovenia tohto článku Zmluvy platia i po ukončení Zmluvy z akéhokoľvek dôvodu.

Článok 12.

Osobitné dojednania

* 1. Z dôvodu, že aktivity Objednávateľa súvisiace s plnením služieb Zhotoviteľa, budú financované z prostriedkov Poklady strednej Európy. Kultúra, príroda a hudba financovaného z programu spolupráce INTERREG V-A SK-AT/2014-2020, bude Zhotoviteľ povinný strpieť výkon kontroly/auditu/overovania, resp. poskytnúť súčinnosť pri výkone kontroly orgánu oprávnenému vykonávať kontrolu podľa § 6 a § 10 zákona č. 528/2008 o pomoci a podpore poskytovanej z fondov ES v znení neskorších predpisov a podľa článku 59 a nasl. Nariadenia Rady (ES) 1083/2006, resp. subjektom a osobám povereným orgánmi podľa § 6 a § 10 zákona č. 528/2008 o pomoci a podpore poskytovanej z fondov ES v znení neskorších predpisov a podľa článku 59 a nasl. Nariadenia Rady (ES) 1083/2006 na výkon kontroly. Za strpenie výkonu kontroly a poskytnutie súčinnosti pri výkone kontroly Zhotoviteľovi neprináleží žiadna odmena, náhrada ani iné plnenie.

**Článok 13.**

**Doručovanie**

* 1. Akékoľvek písomnosti podľa tejto Zmluvy sa doručujú na adresu tej ktorej Zmluvnej strany uvedenej pri označení Zmluvných strán v záhlaví tejto Zmluvy, pokiaľ nie je zmena adresy písomne oznámená druhej Zmluvnej strane.
  2. Zmluvné strany sa dohodli, že všetky oznamy, správy, výzvy, požiadavky a ostatné písomnosti doručované v súvislosti s touto Zmluvou druhej Zmluvnej strane sa považujú za doručené druhej Zmluvnej strane, ak táto Zmluva neurčuje inak:
     1. v prípade doručovania prostredníctvom elektronickej pošty (e-mail) dňom jej odoslania, pričom je potrebné preukázať doručenie elektronickej pošty (e-mailu) potvrdením o odoslaní e-mailu a potvrdením o prečítaní správy, pričom za spätný potvrdzujúci e-mail príjemcu sa nepovažuje správa automaticky vygenerovaná systémom alebo
     2. v prípade doručovania prostredníctvom pošty, kuriérom alebo v prípade osobného doručovania, doručením písomnosti druhej Zmluvnej strane s tým, že v prípade doručovania prostredníctvom pošty musí byť písomnosť zaslaná doporučene na adresu určenú v záhlaví tejto Zmluvy. Za deň doručenia písomnosti sa považuje aj deň, v ktorý príslušná Zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky doručovanej poštou na pošte, alebo v ktorý je na zásielke, doručovanej poštou príslušnej Zmluvnej strane, preukázateľné zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Ak sa doručovanie uskutočňuje elektronickou komunikáciou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, deň doručenia upravujú príslušné ustanovenia tohto zákona.
  3. Zmluvné strany sa dohodli, že akékoľvek písomnosti týkajúce sa ukončenia tejto Zmluvy budú doručované len prostredníctvom pošty, osobne, kuriérom alebo podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, ak majú Zmluvné strany aktivované elektronické schránky.

**Článok 14.**

**Záverečné ustanovenia**

* 1. Zmluva sa riadi ustanoveniami Obchodného zákonníka, Autorským zákonom a ďalšími všeobecne záväznými právnymi predpismi SR.
  2. Zmluvu možno meniť a dopĺňať iba na základe vzájomnej dohody formou písomných očíslovaných dodatkov podpísaných obidvoma Zmluvnými stranami.
  3. Pokiaľ sa akékoľvek ustanovenie Zmluvy stane v dôsledku právnych nedostatkov neplatným, nebude tým dotknutá platnosť ostatných častí Zmluvy.
  4. Zmluva nadobúda platnosť dňom jej podpísania obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.
  5. Zmluvné strany výslovne súhlasia so zverejnením tejto Zmluvy v jej plnom rozsahu vrátane príloh a dodatkov v Centrálnom registri zmlúv vedenom Úradom vlády SR.
  6. Táto Zmluva je vyhotovená v štyroch exemplároch, z toho tri si ponechá Objednávateľ a jeden Zhotoviteľ.
  7. Zmluvné strany vyhlasujú, že ich zmluvná voľnosť nie je ničím obmedzená, že si túto zmluvu prečítali, jej obsahu porozumeli. Obsah zmluvy zodpovedá ich skutočnej, slobodnej a vážnej vôli. Neuzavreli ju v tiesni, v omyle, ani za nápadne nevýhodných podmienok, na znak čoho ju svojimi vlastnoručnými podpismi potvrdzujú.
  8. Neoddeliteľnou súčasťou tejto Zmluvy sú:

Príloha č.1 –Preberací protokol-vzor

Príloha č.2- Rozpočet

Príloha č.3- Zoznam subdodávateľov

|  |  |
| --- | --- |
| **Za Objednávateľa:** | **Za Zhotoviteľa:** |
|  |  |
| V Bratislave, dňa ....................... | V ....................................., dňa ......................... |
|  |  |
|  |  |
|  |  |
|  |  |
| ...................................................  Mgr.Branislav Panis  generálny riaditeľ  Slovenské národné múzeum | ............................................................  (meno a priezvisko, funkcia)  Obchodné meno Zhotoviteľa |

...................................................

PhDr. Edita Bugalová PhD.

riaditeľ

Slovenské národné múzeum-

Hudobné múzeum v Bratislave

**Príloha č. 1 k Zmluve o dielo č.**

# VZOR

# P R E B E R A C Í P R O T O K O L

Podľa Zmluvy o dielo a licenčnej zmluvy zo dňa ................ (ďalej len „Zmluva“) Zhotoviteľ: ............................, IČO: ..................... odovzdáva a Objednávateľ: Slovenské národné múzeum, Vajanského nábrežie 2, 810 06 Bratislava, IČO: 00164721 preberá plnenie predmetu citovanej Zmluvy o dielo v rozsahu:

* 1. Dielo......................... na dátovom médiu, napr. USB kľúč, DVD, externý disk

Objednávateľ preberá predmet Zmluvy bez vád\* s vadami \* ..................................................................................................................................................................................................................................................................................................................................................................................................................................................................................................................................................................................................................

a termín na odstránenie vád ..................................................................................................................................................................................................................................................................................................................................................................................................................................................................................................................................................................................................................................................................................................................................................................

V Bratislave dňa .............................

............................................ .......................................................

Zhotoviteľ Objednávateľ

\*nehodiace sa prečiarknite

**Príloha č. 2 k Zmluve o dielo č.**

**Položkovitý rozpočet:**

**Príloha č. 3 k Zmluve o dielo č.**

**Vyhlásenie uchádzača o subdodávkach**

**Uchádzač/skupina dodávateľov:**

**Obchodné meno**

**Adresa spoločnosti**

IČO

Dolu podpísaný zástupca uchádzača týmto čestne vyhlasujem, že na realizácii predmetu zákazky **........................** vyhlásenej verejným obstarávateľom Slovenské národné múzeum sídlom Vajanského nábrežie 2, P.O.BOX 13, 810 06 Bratislava 16, Slovenská republika, IČO 00164721

**☐** sa nebudú podieľať subdodávatelia a celý predmet uskutočníme vlastnými kapacitami.

**☐** sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
| **p. č.** | **Obchodné meno / Názov subdodávateľa** | **IČO** | **údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia** | **Podiel na realizácii zákazky v %** | **Predmet**  **subdodávky** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

|  |  |
| --- | --- |
| V ......................................., dňa ............... | .............................................................  meno a priezvisko, funkcia  podpis[[1]](#footnote-1) |

1. 1 Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)